Generálna prokuratúra
Slovenskej republiky

X/1 Spr 63/25/1000		             	
Zbierka služobných predpisov
generálneho prokurátora
								Slovenskej republiky
								Por. č. 7/2025

P R Í K A Z

generálneho prokurátora Slovenskej republiky

z  30. septembra 2025,

ktorým sa mení príkaz generálneho prokurátora 
Slovenskej republiky por. č 42/2024 z 11. decembra 2024 o úprave hodnotiteľa a priameho nadriadeného hodnotiteľa na účely služobného hodnotenia štátneho zamestnanca na prokuratúre

Podľa  § 10 ods. 2 zákona č. 153/2001 Z. z. o prokuratúre v znení neskorších predpisov a § 123 ods. 11 prvej vety zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov vydávam tento príkaz:

Čl. I

	Príkaz generálneho prokurátora Slovenskej republiky por. č 42/2024 
z 11. decembra 2024 o úprave hodnotiteľa a priameho nadriadeného hodnotiteľa 
na účely služobného hodnotenia štátneho zamestnanca na prokuratúre sa mení takto:

1.	V čl. 2 odsek 1 znie:
„(1) V služobnom úrade generálna prokuratúra sa za hodnotiteľa považuje 
a)	príslušný námestník generálneho prokurátora Slovenskej republiky, ak ide o vedúceho štátneho zamestnanca (ďalej len „vedúci zamestnanec“) vo funkcii riaditeľa odboru a štátneho zamestnanca v jeho priamej riadiacej pôsobnosti, 
b)	prvý námestník generálneho prokurátora, ak ide o riaditeľa Kancelárie generálneho prokurátora Slovenskej republiky (ďalej len „riaditeľ kancelárie generálneho prokurátora“), vedúceho referátu ochrany utajovaných skutočností 
a štátneho zamestnanca oddelenia európskych delegovaných prokurátorov,
c)	námestník generálneho prokurátora, ak ide o vedúceho referátu vnútorného auditu a manažéra kybernetickej a informačnej bezpečnosti,
d)	príslušný riaditeľ odboru, ak ide o vedúceho zamestnanca a štátneho zamestnanca v jeho riadiacej pôsobnosti, 
e)	vedúci referátu ochrany utajovaných skutočností, ak ide o štátneho zamestnanca v jeho priamej riadiacej pôsobnosti, 
f)	vedúci referátu vnútorného auditu, ak ide o štátneho zamestnanca v jeho priamej riadiacej pôsobnosti. 

2.	V čl. 3 odsek 1 znie:
„(1) V služobnom úrade generálna prokuratúra sa za priameho nadriadeného hodnotiteľa považuje
a)	generálny prokurátor Slovenskej republiky, ak ide o hodnotiteľa podľa čl. 2 ods. 1 písm. a) až c), písm. e) a písm. f), alebo ak hodnotiteľom podľa čl. 2 ods. 1 
písm. d) je riaditeľ kancelárie generálneho prokurátora a riaditeľ osobného úradu,
b)	príslušný námestník generálneho prokurátora, ak ide o hodnotiteľa podľa čl. 2 ods. 1 písm. d) neuvedeného v odseku 1 písm. a).“.

Čl. II

	Tento príkaz nadobúda účinnosť 1. októbra 2025.  

                                                                                    

podpis
Dr. h. c. JUDr. Maroš Žilinka, PhD.
generálny prokurátor Slovenskej republiky